可程式化邏輯控制器

可程式化邏輯控制器係一種專門用嚟控制機械運作嘅電腦。佢由CPU同埋內存為主，加埋電源模塊、數碼輸入輸出、模擬輸入輸出、直流輸出同埋通信模塊等等構成。

CPU工作模式 
一般嚟講CPU有三種工作模式：停止、啟動、運行。

停止模式下CPU毋執行程式，可以喺邇陣時下載程式入去。

啟動模式嗰陣，CPU會執行所有啟動邏輯，譬如內存同埋輸入輸出口嘅初始化等等；邇陣時CPU毋會響應中斷，而係會捉佢哋留到運行模式嗰陣先處理。

運行嗰陣，CPU就執行掃描循環、毋停噉掃描啲輸入輸出口同埋程式，而且當中任意時刻都接受中斷；Run模式下用户都可以下載部分項目內容入到PLC。一般嚟講個循環會係噉樣：寫輸出口存儲器到物理輸出；從物理輸入複製啲狀態落輸入口存儲器；執行主程式）；自我測試診斷；喺循環過程中任意時刻響應中斷事件同埋通信請求。有啲PLC仲提供唨熱重啟方式，喺毋清除記憶體嘅情況下重啟。

用户程式 
用户編輯得嘅程式可以有三種對等嘅程式語言：LAD、FBD、SCL，兩種編程結構：線性結構同埋模塊化結構。啲程式主要有幾大部份鬭成，即操作塊、函式同函式塊、數據塊。操作塊定義唨程式嘅總體結構，有啲操作塊會有埋預定義行為同埋啟動事件，無論線性結構定模塊化結構都用到佢。函式同函式塊裏便包含唨某啲針對特定功能或者參數組合嘅程式碼，可以俾操作塊呼叫調用，用於模塊化結構入邊。數據塊裏便就存貯啲程式可以使到嘅數據。函式塊比起函式嚟講就多唨一個佢自用嘅存儲空間，即局部嘅數據塊。

定時同計數 
PLC支持定時或者計數功能。定時器係PLC編程入邊經常用到嘅組件，一般都係憑輸入、計數嚟對定時器個輸出進行特定操作。按照計數對應嘅效果，佢可以分為延時、延遲、延長等等。延遲仲可以有特殊嘅累計延遲，佢個計數可以著打斷或者繼續，直到數滿出On。

計數器都比較類似，好多時佢都係跟定時器一樣使埋IEC元件。佢可以係往上數計數器，往下數計數器，抑或係上下數兼有之。對於重置返起點，往上數會帶重置0功能，往下數會帶重置定數功能，而上下數就兼有，以適應毋同需求。

考 

電腦